รื้อสปส.
โดย...ชัตน์วรี(shewarat@hotmail.com)
8 ก.ย. 2559

โดย...ชัตน์วรี([email protected])
ปัญหาเสถียรภาพกองทุนประกันสังคมทุกวันนี้ ความสั่นคลอนทั้งภาระค่าใช้จ่ายการรักษาพยาบาลให้กับผู้ประกันตนที่เพิ่มขึ้นทุกวัน โดยประกันสังคมจะต้องมีภาระจ่ายค่ารักษาพยาบาลให้กับโรงพยาบาลปีละประมาณ 3 หมื่นล้านบาท รวมทั้งมีแนวโน้มจะต้องจ่ายเงินบำนาญให้กับผู้ประกันตนเพิ่มขึ้นทุกปี 
ในการประชุมวิชาการประกันสังคมประจำปี 2559 องค์การแรงงานระหว่างประเทศ (ไอแอลโอ) ได้เสนอมีมุมมองถึงสถานะกองทุนชราภาพปัจจุบันและแนวทางเพื่ออนาคต โดยระบุว่า กองทุนเงินออมชราภาพในหลายประเทศมีปัญหาเรื่องความยั่งยืนและเสถียรภาพเช่นกัน
สำหรับไทยหากจะให้เงินกองทุนฯ มีความยั่งยืน จะต้องย้ายสิทธิการรักษาพยาบาลของผู้ประกันตนไปอยู่สิทธิหลักประกันสุขภาพถ้วนหน้า (บัตรทอง) ส่วนการจ่ายเงินสมทบในแต่ละเดือนนั้นก็เข้าสู่กองทุนเงินออมชราภาพเพียงอย่างเดียว ในขณะเดียวกันต้องปรับปรุงประสิทธิภาพปรับปรุงระบบการจัดเก็บเงินสมทบส่วนการขยายอายุเกษียณ การปรับเพดานค่าจ้าง หรือการปรับสูตรคำนวณเงินบำนาญ จะต้องมีการศึกษาอย่างรอบด้าน